cyanic-selkie/wikianc huggingface dataset:
Մյուս ափը
Սյուժե
Կյանքը շատ խոչընդոտներ է հարուցում 12-ամյա տղայի՝ Թեդոյի ճանապարհին։ Նա պատկանում է այն սերնդին, որը զանգվածային տեղահանության է ենթարկվել Աբխազիայի` Վրաստանի ամենագեղեցիկ վայրերից մեկի քաղաքացիական պատերազմի պատճառով։ Այդ պատերազմն ամեն ինչ խլել է Թեդոյից, նույնիսկ` հույսը։ Ֆիլմը պատմում է պատանու անօրինակ ներքին դրամայի, խոհերի, զգացմունքների, կրքերի, ցավերի և դժվարություններին դեմ կանգնելու ճիգերի մասին։ Երիտասարդ փախստական Թեդոն փրկվել է պատերազմի ճիրաններից և Թբիլիսիում մոր հետ հանդիպելով բազում դժվարությունների՝ հետ է վերադառնում Աբխազիա՝ գտնելու հորը ։
Արտաքին հղումներ
Կատեգորիա:Վրացական ֆիլմեր Կատեգորիա:2009 ֆիլմեր Կատեգորիա:Գիորգի Օվաշվիլու ֆիլմեր Կատեգորիա:2000-ականների դրամա ֆիլմեր Կատեգորիա:Վրացերեն ֆիլմեր
Նիրասակի
Բնակչություն
Քաղաքի բնակչությունը կազմում է 31 314 մարդ (1 օգոստոսի 2014), իսկ բնակչության խտությունը՝ 217,87 մարդ/կմ²։
Ծանոթագրություններ
Կատեգորիա:Ճապոնիայի քաղաքներ
Թերենս Դին Բրուքս
Թերենս Դին Բրուքս (Terence Dean Brooks, ծնվ., Իլինոյս, ԱՄՆ), ամերիկացի ֆենթեզիի ժանրում ստեղծագործող հանրահայտ գրող, ում ստեղծագործությունները 23 անգամ ընդգրկվել են Նյու Յորք Թայմսի բեսթսելլերների ցուցակում և վաճառվել ավելի քան 21 միլիոն օրինակով ։
Կենսագրություն
Թերենս Դին Բրուքսը ծնվել է 1944 թվականի հունվարի 8-ին ԱՄՆ-ի Իլինոյս նահանգի Սթերլինգ քաղաքում, որտեղ և անց է կացրել իր մանկությունը ։ 1966 թվականին Նյու Յորքի Համիլտոն քոլեջում (Hamilton College) ստացել է անգլիական գրականության գծով բակալավրի աստիճան ։ Այնուհետև Վաշինգտոնի և Լիի համալսարանում (Washington and Lee University) ստացել է իրավաբանության գծով դոկտորական աստիճան։ Այժմ իր կնոջ հետ բնակվում է Վաշինգտոն նահանգում գտնվող Սիեթլ քաղաքում ։
Ստեղծագործություններ
Բրուքսը գրել սկսել է դեռևս դպրոցական տարիներից։ Այս ժամանակաշրջանում էլ նա ծանոթանում է Թոլքինի «Մատանիների տիրակալը» վեպի հետ, որը վճռորոշ ազդեցություն է ունենում գրողի ստեղծագործական ճաշակի ձևավորման գործում ։ 1977 թվականին լույս է տեսնում հեղինակի առաջին վեպը՝ «Շաննարայի թուրը» վերնագրով, որը դառնում է Շաննարայի մասին բուն եռագրության առաջին ստեղծագործությունը։ Եռագրության ավարտից հետո Բրուկսը ձեռնամուխ է լինում «Լանդովերի կախարդական թագավորություն» վիպաշարքի առաջին երեք վեպերի ստեղծման աշխատանքներին ։ Դրանից հետո, Շաննարայի մասին եռագրության հաջողությունից ոգևորված, հեղինակը սկսում է այս վեպաշարի շարունակությունը հանդիսացող Շաննարայի ժառանգությունը քառագրությունը, իսկ 1996 թվականին հրատարակում է Շաննարա շարքի նախերգանքը հանդիսանող «Շաննարրայի առաջին թագավորը» վեպը։ Բրուկսի հաջորդ ստեղծագործությունները հիմնականում վերաբերում են Շաննարա շարքին, բացառությամբ «» (1994), «Կախարդական թուրմ» (1995) և «Լանդովերի արքայադուստրը» (2009) վեպերի, որոնք մաս են կազմում Լանդովերի կախարդական թագավորությունը շարքին։
Ծանոթագրություններ
Կատեգորիա:Ամերիկացի գրողներ Կատեգորիա:20-րդ դարի ամերիկացի վիպասաններ Կատեգորիա:Ամերիկացի վիպասաններ Կատեգորիա:Գիտաֆանտաստիկ գրողներ Կատեգորիա:21-րդ դարի ամերիկացի վիպասաններ Կատեգորիա:Ամերիկացի տղամարդ վիպասաններ Կատեգորիա:Իրավաբանական գիտությունների դոկտորներ Կատեգորիա:Ամերիկացի ֆանտաստ գրողներ
Վլադիմիր Դոլիձե
Վլադիմիր Դոլիձե (ვლადიმერ დოლიძე, ), վրացի խորհրդային հնչյունային ռեժիսոր։ Վրացական ԽՍՀ արվեստի վաստակավոր գործիչ (1961)։ Ստալինյան մրցանակի դափնեկիր (1950)։
Կենսագրություն
Վլադիմիր Դոլիձեն ծնվել է 1908 թվականի մարտի 2-ին (մարտի 15)։ Սեմյոն Դոլիձեի եղբայրն է։ 1931 թվականին ավարտել է Թբիլիսիի Ս. Կիրովի անվան պետական ճարտարագիտական ինստիտուտը։ 1932-1937 թվականին աշխատել է Թբիլիսիի կոնսերվատորիայում։ 1937 թվականից աշխատել է որպես հնչյունային օպերատոր։ Մասնակցել է գեղարվեստական, մուլտիպլիկացիոն, վավերագրական ու տեխնիկական ֆիլերի ստեղծմանը։
Գրականություն
Կատեգորիա:Վրացի հնչյունային ռեժիսորներ Կատեգորիա:Ստալինյան մրցանակի դափնեկիրներ Կատեգորիա:Վրացական ԽՍՀ արվեստի վաստակավոր գործիչներ
Ստալինյան մրցանակ
Ստալինյան մրցանակ (Сталинская премия), 1940-1954 թվականներին գիտության և տեխնիկայի, ռազմական գիտելիքների, գրականության և արվեստի բնագավառներում ունեցած ձեռքբերումների համար, ինչպես նաև արտադրական աշխատանքի մեթոդների արմատական կատարելագործմանն ուղղված ներդրումների համար ԽՍՀՄ քաղաքացիներին խրախուսելու նպատակով տրվող մրցանակ։ 1954 թվականից հետո չի շնորհվել, իսկ 1966 թվականին հավասարեցվել է նորաստեղծ ԽՍՀՄ Պետական մրցանակին։
Մրցանակի սահմանում
Ստալինյան մրցանակները կամ Ստալինի անվան մրցանակները սահմանվել են ԽՍՀՄ ժողովրդական կոմիսարների խորհրդի երկու որոշումներով.
1) «Ստալինի անվան մրցանակի և թոշակի (կրթաթոշակ, կենսաթոշակ) սահմանման մասին»։ Ընդունվել է 1939 թվականի դեկտեմբերի 20-ին` Իոսիֆ Ստալինի 60-ամյա հոբելյանի կապակցությամբ։ Այն սահմանում էր 16 անուն մրցանակ, յուրաքանչյուրը 100 հազար ռուբլի գումարի չափով և շնորհվում էր ամեն տարի` գիտության և արվեստի գործիչներին, մեծագույն աշխատանքի համար` հետևյալ բնագավառներում.
Նույն որոշմամբ սահմանվել էր նաև 10` առաջին (100 հազար ռուբլի), 20` երկրորդ (50 հազար ռուբլի) և 30` երրորդ (25 հազար ռուբլի) աստիճանների Ստալինյան մրցանակներ, որոնք պետք է շնորհվեին յուրաքանչյուր տարի, համապատասխանաբար` լավագույն հայտնագործության և ռազմական գիտելիքների ոլորտում մեծագույն ձեռքբերումների համար ։
2) «Գրականության ասպարեզում Ստալինի անվան մրցանակի սահմանման մասին»։ Ընդունվել է 1940 թվականի փետրվարի 1-ին։ Այն սահմանում էր չորս մրցանակ, յուրաքանչյուրը 100 հազար ռուբլու չափով, որը պետք է շնորհվեր գրականության մեծագույն ստեղծագործության համար։ Դրա հետ միասին շեշտվում էր, որ չորս մրցանակները շնորհվում էին յուրաքանչյուր ժանրի համար մեկ մրցանակ` պոեզիա, արձակ, դրամատուրգիա և գրական քննադատություն ։
Մրցանակների քանակը և գումարի չափը բազմիցս փոփոխվել է։ Որպես հավելում, 1949 թվականին սահմանվել է նաև «Ժողովուրդների միջև խաղաղության ամրապնդման համար» միջազգային Ստալինյան մրցանակը։ Բազմաթիվ վկայություններ կան այն մասին, որ Ստալինը անձամբ հետևում էր թեկնածուների ընտրությանը և հաճախ միանձնյա որոշում այն շնորհելու հարցը։
Մրցանակի պատմություն
1942-1943 թվականներին գրեթե բոլոր մրցանակակիրները, մրցանակից ստացված իրենց գումարները փոխանցել են Պաշտպանության հիմնադրամին ։ Այդ իսկ պատճառով 1944-1945 թվականներին Ստալինյան մրցանակ չի շնորհվել, քանի որ գումարները ծախսվում էին ռազմաճակատին նյութական օգնություն տրամադրելու համար։ Հաճախ մրցանակների գումարը ծախսվում էր բարեգործական նպատակների վրա ։ Մրցանակը տրվում էր ոչ թե ողջ վաստակի համար, այլ կոնկրետ աշխատանքի և որևէ ձեռքբերման համար։ Քանի որ այն սահմանվել էր որպես նյութական խթան, ապա շնորհվում էր հիմնականում միջին տարիքի կամ երիտասարդ գործիչների։ Սովորաբար մրցանակի հետ տրվում էր նաև շքանշան։ Մրցանակակիրները օգտվում էին կոնկրետ արտոնություններից` անվճար երթևեկություն, ԲՈւՀ-երում երեխաների անվճար ուսուցում և այլն։
Ամենաշատ Ստալինյան մրցանակ ստացել է ավիակոնստրուկտոր Սերգեյ Իլյուշինը (յոթ մրցանակ)։ Վեց անգամ մրցանակի արժանացել են կինոռեժիսորներ Իվան Պիրևը և Յուլի Ռայզմանը, կինովավերագրող Իլյա Կոպալինը, դերասան և ռեժիսոր Նիկոլայ Օխլոպկովը, գրող Կոնստանտին Սիմոնովը, կոմպոզիտոր Սերգեյ Պրոկոֆևը, դերասան Նիկոլայ Բոգոլյուբովը, ավիակոնստրուկտորներ Ալեքսանդր Յակովլևը, Արտեմ Միկոյանը և Միխայիլ Գուրևիչը։
Ստալինի մահից հետո, 1954 թվականից Ստալինյան մրցանակ այլևս չի շնորհվել։ Ստալինի անձի պաշտամունքը արմատախիլ անելու շրջանակներում, 1956 թվականին սահմանվեց Լենինյան մրցանակը, իսկ 1966 թվականին սահմանվել է ԽՍՀՄ Պետական մրցանակը, որը հավասարեցվել էր Ստալինյան մրցանակին։ Ստալինյան մրցանակի փաստաթղթերը, վկայականները և կրծքանշանները փոխարինվում էին Պետական մրցանակի փաստաթղթերով և նշաններով։
Հետաքրքիր փաստեր
Ստալինի անվան մրցանակակիրներից մի քանիսը հետագայում ենթարկվել են բռնաճնշումների, օրինակ` պետական գործիչ Նիկոլայ Վոզնեսենսկին, գեներալ-լեյտենանտ Պավել Մեշիկը, դերասան Վենիամին Զուսկինը։ Ստալինյան մրցանակը ետ է վերցվել գիտնական Սերգո Բերիայից, քաղաքական գործիչ Լավրենտի Բերիայից, ակադեմիկոս Անդրեյ Սախարովից և մի շարք այլ մրցանակակիրներից։
Հայազգի Ստալինյան մրցանակակիրներ
Ստորև ներկայացվում են այն հայազգիները, ովքեր արժանացել են Ստալինյան մրցանակի.
Ծանոթագրություններ
Կատեգորիա:Պարգևներ այբբենական կարգով Կատեգորիա:Ստալինյան մրցանակի դափնեկիրներ Կատեգորիա:ԽՍՀՄ պատվավոր կոչումներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Իոսիֆ Ստալին
Բեթթի Աբա
Բեթթի Աբա (Betty Abah, ), նիգերիացի լրագրող, հեղինակ, երեխաների և կանանց իրավունքների համար պայքարող ակտիվիստ։ Լագոսում հիմնադրել է աղջիկ երեխաների իրավունքների CEE-HOPE հասարակական կազմակերպությունը և հանդիսանում է այդ կազմակերպության գործադիր տնօրենը։
Կենսագրություն
Աշխատել է Մակուրդի քաղաքի «The Voice Newspaper» թերթում, այնուհետև՝ «Newswatch» և «Tell Magazine» թերթերում և ամսագրերում, նախքան Alfred Friendly Press կրթաթոշակով որպես գիտաշխատող աշխատանքի է անցել «Rocky Mountain News»-ում ։ Որպես լրագրող աշխատել է «The Voice Newspaper», «Newswatch», «Tell Magazine» թերթերում և ամսագրերում։ Հեղինակել է «Կոտրված շղթաների ձայնը», «Գնա՛, պատմի՛ր մեր թագավորին» և «Բազմությունների մայրը» ստեղծագործությունները ։ Նախքան 2013 թվականին CEE-HOPE հասարակական կազմակերպությունը հիմնադրելը, աշխատել է Շրջակա միջավայրի իրավունքների գործողություն, Նիգերիայի բարեկամները կազմակերպությունում։
Ակտիվիզմ
Աբան ներգրավված է եղել մարդու իրավունքների ոտնահարման պաշտպանության տարբեր դեպքերում, այդ թվում Չիբոկեում Բոկո հարամի կողմից աղջիկների առևանգման դեմ քարոզարշավը, Նիգեր դելտայի կանանց բնապահպանական իրավունքների արշավները, երեք կանանց խոշտանգումների դեպքը, Էսե Ռիտա Օրորուի առևանգման դեպքը և այլն ։
Ծանոթագրություններ
Կատեգորիա:Նիգերիացի լրագրողներ Կատեգորիա:Նիգերիացի կին ակտիվիստներ Կատեգորիա:Կալաբարի համալսարանի շրջանավարտներ Կատեգորիա:Նիգերիացի կանանց իրավունքների ակտիվիստներ
Լիմուզի
Լիմուզի (Limousis), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 106 մարդ, բնակչության խտությունը` 10.69 մարդ/կմ²։ Բնակավայրը զբաղեցնում է 9.92 կմ² տարածք։
Աշխարհագրություն
Գտնվում է Փարիզ քաղաքից 620 կմ հարավ, Մոնպելիե քաղաքից` 125 կմ արևմուտք, Կարկասոն քաղաքից` 15 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 64 աշխատունակ (15-64 տարեկան) բնակիչ, որոնցից ակտիվ էին 43-ը, իսկ ոչ ակտիվները` 21։ Ակտիվության ցուցանիշը կազմում է 67,2 %։ 43 աշխատունակ մարդկանցից աշխատել է 36 անձ (23 տղամարդ և 13 կին)։ Գործազուրկ են եղել 7 անձ (3 տղամարդ և 4 կին)։ 21 անաշխատունակներից 4-ը եղել են աշակերտներ կամ ուսանողներ, 12-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Չելենցա Վալֆորտորե
Չելենցա Վալֆորտորե  (Celenza Valfortore), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 1943 մարդ, բնակչության խտությունը կազմում է 29 մարդ/կմ²։ Զբաղեցնում է 66 կմ² մակերես։ Փոստային ինդեքս՝ 71035, հեռախոսային կոդ՝ +39 0881։
Ժողովրդագրություն
Բնակչության թվաքանակի փոփոխությունները.
Արտոս (խմորեղեն)
Արտոս (άρτος — հաց), թթխմորով պատրաստված հաց, որ ուղղափառ եկեղեցում օրհնվում է Զատկի առաջին օրը և բաժանվում ժողովրդին շաբաթ օրը ։
Ըստ Տիպիկոնի՝ արտոսը խաչի պատկերով ամբողջական պրոսֆորա է (ամբողջական և առանց մասնիկները հեռացնելու), սակայն ռուսական պրակտիկայում դա բարձր գլանաձև հաց է, որի կենտրոնում սովորաբար պատկերում են Քրիստոսի Հարությունը, մինչդեռ աթոսյան վանքերի պրակտիկայում դա փոքր հաց է ։
Պատմություն
Պատարագային մեկնաբանություններում արտոսի ծագումը կապվում է առաքյալների հետ, որոնք Քրիստոսի Համբարձումից հետո իբր ընթրիքի սեղանին նրա համար դրել են մի բաժին հաց՝ դրանով իսկ խորհրդանշականորեն պատկերելով Նրա ներկայությունը ճաշի մեջ։ Այս լեգենդը արտացոլվում է հին ռուսական գրականության հուշարձաններում։
Արտոսի պատրաստման ավանդույթը խստորեն ազդել է ուղղափառ ժողովուրդների Զատկի խոհանոցի վրա. արտոսի ժողովրդական վերաիմաստավորումն է Զատկի հացն՝ ռուսական կուլիչը, ուկրաինացիների պասկան, ռումինական և մոլդովական կոզունակը և այլն ։
Ժամանակակից պրակտիկա
Ռուս ուղղափառ եկեղեցու ծխական պրակտիկայում արտոսի օրհնությունը տեղի է ունենում Զատկի առաջին օրը՝ պատարագի ժամանակ՝ վերջին աղոթքից հետո, սովորաբար բեմում կամ Թագավորական դարպասների մոտ։ Որպես կանոն, այն ներառում է, բացի աղոթքից, բուրվառում և սուրբ ջրով ցողում։ Օրհնված արտոսը ժամերգությունների միջև ընկած ժամանակահատվածներում դրվում է գրակալի վրա, որը գտնվում է Թագավորական դարպասների միջև, իսկ ժամերգությունների ընթացքում՝ Քրիստոսի պատկերի դիմաց։ Ավագ շաբաթվա ընթացքում ամեն օր անցկացվող երթի ընթացքում, ըստ սահմանված ծխական պրակտիկայի, արտոսը պտտում են տաճարի շուրջը, այնուհետև դրնում են իր սկզբնական տեղում։ Ավագ շաբաթ օրը՝ աղոթքները կարդալուց և արտոսը մասնատելուց հետո, այն բաժանվում է ժամերգության բոլոր մասնակիցներին ։
Ռուսական պրակտիկայում տարածված է արտոսը տանը պահելու սովորույթը, որպեսզի այն հետագայում ուտեն սոված ժամանակ, ինչը կատարվում է հատուկ դեպքերում (օրինակ՝ հիվանդության ժամանակ) ։
Արտաքին հղումներ
Կատեգորիա:Զատիկ Կատեգորիա:Զատկվա ուտեստներ
Սալյուկի
Ցեղատեսակի պատմությունը
Այս ցեղատեսակի շների պատկերներ հանդիպում են ամբողջ Բարեբեր կիսալուսնի տարածքում, որոնցից ամենահնագույն նկարները վերաբերվում են մոտավորապես մ.թ.ա. 3500 թվականին (հատկապես Շոշի էլամյան խեցեղենների վրա), ինչպես նաև եգիպտական գերեզմաններում ` սկսած մ.թ.ա. XXII դարից։ Ըստ որոշ կարծիքների, ցեղատեսակի անվանումը կապված է Սելևկիա քաղաքի անվան հետ ։ Ցեղատեսակի հինավուրց ծագումը հաստատված է նաև գենետիկական հետազոտություններով ։
Ցեղատեսակը ձևավորվել է արաբ-բեդվինների քոչվորական ցեղերի մոտ, ովքեր համարում էին նրանց Ալլահի պարգև և հոգ էին տանում ցեղատեսակի գեղեցիկ տեսքի, բացառիկ արագավազության և դիմացկունության պահպանման համար։ Նրանք այս շներին օգտագործում էին մանր կենդանիների որսի համար` հատկապես նապաստակներ, աղվեսներ, վիթեր և այլն։ Հեծյալ որսորդը ուղեկցում էր շանը, որն իր հերթին հետապնդում էր որսին, բռնում նրան առանց սպանելու և սպասում մինչև տիրոջ մոտենալը։
Արաբների համար սալյուկին ամենաթանկարժեք ձեռքբերումներից մեկն էր՝ արաբական ձիուց հետո և համարվում էր ընտանիքի անդամ։ Շները ապրում էին վրաններում ` մարդկանց հետ միասին և մինչև որսատեղ տարվում էին ձիու կամ ուղտի վրա։ Այս շներին չէին վաճառում, այլ նվիրում էին որպես թանկարժեք ընծա։ Համեմատած այլ ցեղատեսակի շների հետ, սալյուկիները իսլամում համարվում էին մաքուր կենդանիներ։
Բեդվինների քոչվորական ապրելակերպը նպաստեց այս ցեղատեսակի տարածմանը ամբողջ Մերձավոր Արևելքում։ Չինաստանում սալյուկիները հայտնվել են Տան դինաստիայի ժամանակաընթացքում (618-907 թթ.): Միջինասիական թազիները համարվում են պարսկական քերծեների սերունդներից մեկը։ Ցեղատեսակը Եվրոպայում հայտնվել է միջին դարերում։
Միջազգային կինոլոգիական ֆեդերացիայի կողմից սալյուկի ցեղատեսակը ճանաչվել է 1966 թվականին։
Ընդհանուր բնութագիրը
Սալյուկին խոշոր շների ցեղատեսակներից է։ Կա երկու ենթատեսակ` հարթամազ և փետրավոր, ինչպես նաև մի քանի տիպի սալյուկիներ։ Ունեն էլեգանտ կազմվածք, դիմացկուն են և համարվում են լավ որսաշուն։ Անապատային ավազների և քարքարոտ տեղանքի պայմաններում կարող են հետապնդել և բռնել որսին կամ կասեցնել նրա փախուստը՝ նույնիսկ վիթերի։
Ունեն չոր ու թեթև մարմնակազմվածք, երկար ու բարակ գլուխ՝ հզոր ծնոտներով, օվալաձև և խոշոր աչքեր, կախված ականջներ։ Մեջքն ամուր է, պարանոցը երկար ու մկանուտ։ Պոչը երկար է և կախ ընկած, որի ծայրը ոլորված է կիսաօղակի նման։
Հավասարակշռված ու լռակյաց, անկախ շներ են։ Որսին կարող են հետապնդել մի քանի ժամ անընդմեջ։ Արագավազ են։ Համաձայն Գինեսի ռեկորդների գրքի, կարող են վազել մինչև 70 կմ/ժ արագությամբ ։ Բարեհամբույր են ընտանիքի անդամների և երեխաների հանդեպ, սակայն զգուշավոր են անծանոթների նկատմամբ։ Ունեն լավ լսողություն և կարող են օգտագործվել որպես պահապան ։
Ծանոթագրություններ
Կատեգորիա:Շան ցեղատեսակներ Կատեգորիա:Շներ
Լեզ Անդելի (շրջան)
Լեզ Անդելի (շրջան) (Les Andelys), շրջան (Arrondissement) Ֆրանսիայում, այն շրջաններից որոնք գտնվում են Վերին Նորմանդիա երկրամասում։ Շրջանի դեպարտամենտ` Էր։ Սուպերֆեկտուրա՝ Լեզ Անդելի։ Շրջանի բնակչությունը 2006 թվականին կազմել է 181.017 մարդ։ Բնակչության խտությունը կազմում է 115 մարդ/կմ²։ Շրջանի տարածքը կազմում է 1572 կմ²։
Արտաքին հղումներ
Կատեգորիա:Ֆրանսիայի շրջաններ
Հրեշտակի փողոցը (վեպ)
Հրեշտակի փողոցը, Ջոն Բոյնթոն Փրիսթլիի վեպը՝ հրատարակված 1930 թվականին «Լավ ընկերներ» վեպի մեծ հաջողությունից հետո։ Այն երբեմն զուգորդվում է «Անգլիական ճանապարհորդության» հետ։ Ներկայացնում է Լոնդոնի սոցիալական համայնապատկերը Թուիգ էնդ Դերսինգհեմ ընկերության աշխատակիցների տեսանկյունից։ Թուիգ էնդ Դերսինգհեմում կյանքը հիմնովին փոխվում է, երբ գալիս է առեղծվածային պարոն Գոլսպին ու բոլորին հավաստիացնում, որ նրանց դրվագազարդման ու նրբատախտակի ընկերությունը կզարգացնի Բալթյան երկներից ներմուծում իրականացնելով։ Պատմությունը զարգանում է Մեծ ճգնաժամի ֆոնին ։
Նախաբանը նկարագրում է պարոն Գոլսպիի Լոնդոն այցելությունը, ով գալիս է շոգենավով մի ինչ որ անանուն Բալթյան երկրից։ Նա անձնակազամի հետ քննարկում է իր ունեցած պլանները։
Ծանոթագրություններ
Կատեգորիա:Անգլերեն գրքեր Կատեգորիա:Անգլերեն գրականություն
Սևաստի Քիրիազի
Սևաստի Քիրիազի (հայտնի է նաև որպես Սևաստի Դակո-Քիրիազի, ), ալբանացի ազգասեր և Ալբանիայում կանանց կրթության տարածման նախաձեռնողներից մեկը։
Կենսագրություն
Սևաստին ներկայիս Մակեդոնիայի Հանրապետության Բիտոլա քաղաքից էր՝ Քիրիազիների ընտանիքից ։ Ալբանացի գրող և հրատարակող Նաիմ Ֆրաշերին կազմակերպեց, որ Սևաստին սովորի Կոստանդնուպոլսի Ռոբերտի քոլեջում, որպեսզի պատրաստ լինի ալբանացի կանանց կրթության ոլորտում ակտիվ դեր ունենալու համար։ Նա առաջին ալբանացի կինն էր, ով սովորեց ամերիկյան համալսարանում, որը նա ավարտեց 1891 թվականի հունիսին։ Վերադառնալով Օսմանյան Ալբանիա` նա իր եղբոր` Գերասիմ Քիրիազիի հետ միասին դպրոց բացեց Կորչայում 1891 թվականին ։
Դպրոցը դեռ հայտնի էր Քիրազիների ընտանիքի անունով՝ նույնիսկ Առաջին համաշխարհային պատերազմից հետո։ Սևաստին մասնակցեց Մոնաստիրի կոնգրեսին։ 1912 թվականին նա տարրական դպրոցների համար քերականության դասագրքեր տպագրեց և խմբագրեց պատմության դասագիրքը։ Նա տեղափոխվեց Ռումինիա, իսկ այնտեղից գաղթեց ԱՄՆ իր ամուսնու՝ լրագրող, գրող, քաղաքական գործիչ Քրիստո Անաստաս Դակոյի և իր քրոջ ` Փարաշքևիի հետ հետ միասին։ Շուտով Քրիստո Դակոն Ամերիկայում բացեց առաջին ալբանական դպրոցը Christo Anastas Dako would soon open the first Albanian school in America. :
Սևաստին վերադարձավ Ալբանիա 1920-ական թվականների սկզբին։ Նա դարձավ կանանց «Կիրիաս» ինստիտուտի հիմնադիրներից մեկը ։ Երկրորդ համաշխարհային պատերազմի ժամանակ հակաֆաշիստական հայացքների համար նա քրոջ հետ միասին ձերբակալվեց և վտարվեց Բելգրադի մոտ գտնվող Բանիցա ճամբար ազգայնամոլների կողմից։ Նրանք Տիրանա վերադարձան պատերազմից հետո ։
Սևաստին մահացել է 1949 թվականի օգոստոսին՝ տղայի մահվանից հետո տարած կաթվածից։
Ժառանգություն
Քիրիազի քույրերը համարվում են ալբանական կրթության մայրերը։ Բալկանների բնակեցված տարածքներում գտնվող շատ կրթական հաստատություններ կրում են նրանց անունը ։ Նյու Յորքի Կանանց ալբանական-ամերիկյան կազմակերպությունը նույնպես կրում է նրանց անունը ։
Ալբանիայում մարտի 7-ը ուսուցիչների պաշտոնական օրն է՝ ի հիշատակ 1981 թվականին Քիրիազիների ընտանիքի կողմից առաջին դպրոցի բացմանը։
Արտաքին հղումներ
Կատեգորիա:Ալբանացի հասարակական գործիչներ Կատեգորիա:Ռոբերտ քոլեջի շրջանավարտներ Կատեգորիա:Ալբանացի լրագրողներ
Ամեն ինչ անհետացնող մեքենան
Ամեն ինչ անհետացնող մեքենան (მანქანა, რომელიც ყველაფერს გააქრობს), 2012 թվականին ռեժիսոր Թինաթին Գուրչիանիի նկարահանած վրացական ֆիլմ ։
2013 թվականին ֆիլմը ներկայացվել է «Ոսկե ծիրան» միջազգային կինոփառատոնի «Վավերագրական ֆիլմերի մրցույթ» ծրագրում ։
Սյուժե
Վրաստան, 2011 թվական։ Ռեժիսորը պետք է 15-ից 23 տարեկան դերակատարներ ընտրի իր ֆիլմի համար։ Որոնումները նրան բերում են տարբեր վայրեր՝ գյուղեր և քաղաքներ։ Շատերն են արձագանքում. ոմանք շահագրգռված են ֆիլմի մասնակցելու, մյուսները պատրաստ են հաղորդակից դարձնելու իրենց հուզական պատմություններին… Նրանք, ովքեր ապացուցում են, որ բավականաչափ հետաքրքիր են, ռեժիսորը հետևում է մի շարք դրամատիկ իրավիճակներում։ Ֆիլմը պատմում է, թե ինչ բարդ և գեղեցիկ է կյանքը, երբ երազում ես հերոս դառնալ։ Գլխավոր կերպարները ապրում և երազում են այս հերոսականությունը՝ թե՛ փախչելով իրականությունից, թե՛ դիմագրավելով այդ իրականությանը։ Նրանք հասուն են և միաժամանակ շատ երիտասարդ. դեռ նոր են սկսում կյանքը։ Բայց բոլորին էլ միավորում է փնտրտուքի պոեզիան։
Արտաքին հղումներ
Կատեգորիա:Վրացական ֆիլմեր Կատեգորիա:2012 ֆիլմեր
Կապույտ լեռներ կամ անհավանական պատմություն
Կապույտ լեռներ կամ անհավանական պատմություն (ცისფერი მთები ანუ დაუჯერებელი ამბავი), 1983 թվականին ռեժիսոր Էլդար Շենգելայաի նկարահանած վրացական ֆիլմ ։
Սյուժե
Պատմությունը ծավալվում է Խորհրդային Վրաստանի հիմնարկներից մեկում։ Երիտասարդ հեղինակը «Կապույտ լեռներ» վերնագրով իր ստեղծագործությունը բերում է հրատարակչություն։ Ոչ ոք այն կարդալու ցանկություն չի ցուցաբերում։ Հրատարակչությունում քաոս է, շենքը՝ ավերակ։ Ֆիլմը խորհրդային համակարգի այլաբանությունն է։
Հույտինեն
Հույտինեն (Huittinen), քաղաք Արևմտյան Ֆինլանդիա երկրամասի Սատակունտա մարզում։ Հիմնադրվել է 1865 թվականին, իսկ քաղաքի կարգավիճակ ստացել է 1977 թվականին։
Պատմություն
Փաստաթղթերում առաջին անգամ հիշատակվել է 1366 թվականին, չնայած որ այդտեղ բնակչություն եղել է մինչ այդ։ Տեղեկություններ կան, որ մարդիկ Samppu գյուղում ապրել են դեռևս երկաթե դարում։ Հույտինենի, Կյոյուլիյոյի և Կումոսի սահմանաններում կա մի մեծ քար, որտեղ 1400 թվականի փաստաթղթում քաղաքը հիշատակվում է որպես «հավերժական» սահմանային նշան։
Քաղաքը հիմնադրվել է 1865 թվականին՝ Լոյմիոկի գետի ափին։ 1972 թվականին այն ստացել է քաղաքային բնակավայրի կարգավիճակ, իսկ 1977 թվականին՝ քաղաքի։ Բնակչությունը կազմում է 10,700 մարդ (2010 թվական)։
Արդյունաբերություն
Քաղաքում գործում է «Սարիոյնեն» սննդի գործարանը։
Կրթություն
Արվարձանում՝ գետի ափին, գտնվում է Արևմտա-Ֆինլանդական քոլեջը (Länsi Suomen Opisto), Ֆինլանդիայի հնագույն ֆիննախոս կրթական հաստատությունն է և հիմնադրվել է 1892 թվականի նոյեմբերի 1-ին։
Բժշկություն
Քաղաքը ունի բժշկական կենտրոն։ Իր աշխատանքի ընթացքում լուրջ բողոքներ են եղել, ինչի արդյունքում 2011 թվականին, հիվանդների վատ խնամքի համար, ստացել է պաշտոնական նկատողություն ։
Տեսարժան վայրեր
Հույտինենի եկեղեցին կառուցվել է միջնադարում՝ քարից, հավանաբար 1500 թվականին։ Նրա առանձնահատկությունը 34 խողովակ ունեցող երգեհոնն է, որը կառուցվել է 1935 թվականին։
Քաղաքի տեսարժան վայրերից մեկը քաղաքային մերկ քանդակներն են․ փողոցում վազզող «Դորիս» և տղամարդը հեռախոսային խցիկում ։ Քաղաքում գործում է թանգարան։
Ծանոթագրություններ
Կատեգորիա:1865 թվականին հիմնադրված բնակավայրեր Կատեգորիա:Ֆինլանդիայի քաղաքներ
Սեդրակյանի անհավասարություն
Անհավասարության ձևակերպումը
Կամայական իրական և  դրական թվերի համար՝ ։
Ուղղակի կիրառություններ
Օրինակ 1․ Նեսբիթի անհավասարություն․
Օրինակ 2. Միջազգային մաթեմատիկական օլիմպիադա (IMO) 1995.
Օրինակ 3․
Եթե a,b-ն դրական թվեր են, ապա ։
Օրինակ 4․
Եթե a,b,c-ն դրական թվեր են, ապա ։
Ապացույցներ
Օրինակ 1․
Ունենք, որ ։
Օրինակ 2․
Օրինակ 3․
Օրինակ 4․
Ծանոթագրություններ
Կատեգորիա:Անհավասարություն (մաթեմատիկա) Կատեգորիա:Գծային հանրահաշիվ Կատեգորիա:Մաթեմատիկական անալիզ
Մատեուս Ուրիբե
Անդրեաս Մատեուս Ուրիբե Վիլյա (Andrés Mateus Uribe Villa, ), կոլումբիացի ֆուտբոլիստ, «Ամերիկա» ակումբի և Կոլումբիայի ազգային հավաքականի կիսապաշտպան։ 2018 թվականի աշխարհի առաջնության մասնակից։
Ակումբային կարիերա
Մատեուսն իր ֆոիտբոլային կարիերան սկսել է արգենտինական «Դեպորտիվո Էսպանյոլ» ակումբի կազմում։ 2012 թվականին վերադարձել է հայրենիք և միացել «Էնվիգադո» ակումբին։ 2012 թվականի փետրվարի 5-ին «Ինդեպենդենտե Մեդելին» ակումբի դեմ խաղի ժամանակ նա կատարել է իր նորամուտը Մուստանգի գավաթի խաղարկությունում ։ Մայիսի 27-ին «Դեպորտես Տոլիմա» ակումբի դեմ խաղի ժամանակ Մատեուսը խփել է իր առաջին գոլը «Էնվիգադո» ակումբի կազմում ։
2016 թվականի ամռանը Մատեուսը պայմանագիր է կնքել «Ատլետիկո Նասիոնալ» ակումբի հետ։ Հուլիսի 11-ին Խագուարես դե Կորդոբա» ակումբի դեմ խաղի ժամանակ Մատեոսը կատարել է իր  նորամուտը  նոր ակումբի կազմում ։ Օգոստոսի 12-ին Հարավամերիկյան գավաթի խաղարկության՝ պերուական «Դեպորտիվո Մյունիսիպալ» ակումբի դեմ խաղի ժամանակ նա խփել է իր առաջին գոլը նոր ակումբի կազմում ։ Իր նորամուտային մրցաշրջանում նա նվաճել է Լիբերտադորեսի գավաթի, Կոլումբիայի գավաթի և և դուրս եկել Հարավամերիկյան գավաթի խաղարկության եզրափակիչ։ 2017 թվականին Մատեուսն օգնել է թիմին հաղթել առաջնությունում։ Մայիսի 3-ին Լիբերտադորեսի գավաթի խաղարկության շրջանակներում «Էսուդիանտես» ակումբի դեմ խաղի ժամանակ նա գոլ է խփել ։
2017 թվականի ամռանը Մատեուսը տեղափոխվել է մեքսիկական «Ամերիկա» ակումբ։ Օգոստոսի 9-ին Մեքսիկայի գավաթի խաղարկության շրջանակներում «Պոտրոս ՈՒԱԵՄ» ակումբի դեմ խաղի ժամանակ նա կատարել է իր նորամուտը նոր ակումբի կազմում ։ Սեպտեմբերի 16-ին «Տիխուանա» ակումբի դեմ խաղի ժամանակ նա կատարել է իր նորամուտը Մեքսիկայի առաջնությունում ։ Հոկտեմբերի 1-ին «Տոլուկի» ակումբի դեմ խաղի ժամանակ նա խփել է իր առաջին գոլը «Ամերիկայի» կազմում ։
Միջազգային կարիերա
2017 թվականի հունվարի 26-ին Բրազիլիայի ազգային հավաքականի դեմ ընկերական խաղի ժամանակ Մատեուսը կատարել է իր նորամուտը Կոլումբիայի ազգային հավաքականի կազմում ։
2018 թվականին Մատեուսը հավաքականի կազմում մասնակցել է Ռուսաստանում անցկացված աշխարհի առաջնությանը։ Մրցաշարի ընթացքում նա մասնակցել է Սենեգալի, Հունաստանի և Անգլիայի հավաքականների դեմ խաղերին։
Ձեռքբերումներ
Թիմային
«Ատլետիկո Նասիոնալ»
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Կոլումբիացի ֆուտբոլիստներ Կատեգորիա:Կոլումբիայի հավաքականի ֆուտբոլիստներ Կատեգորիա:Դեպորտիվո Էսպանյոլի ֆուտբոլիստներ Կատեգորիա:Էնվիգադոյի ֆուտբոլիստներ Կատեգորիա:Դեպորտես Տոլիմայի ֆուտբոլիստներ Կատեգորիա:Ատլետիկո Նասիոնալի ֆուտբոլիստներ Կատեգորիա:Կլուբ Ամերիկայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ
Կատվալեզու եռաբաժակ
Կատվալեզու եռաբաժան, հայկական տարանունները՝ երկատամնակ, կատվալեզվիկ։
Նկարագրությունը
Աստղածաղկավորների կամ բարդածաղկավորների ընտանիքին պատկանող, 15-100 սմ բարձրության միամյա խոտաբույս է։ Բազմաթիվ տեսակներից միայն 8-ն են, որ հանդիպում են մեր հանրապետությունում և նրանցից միայն եռաբաժան տեսակն է, որ ունի բուժական նշանակություն։ Դեղաբույսն ունի կանաչ կամ բաց կարմրավուն, մերկ կամ նոսր թավիկներով, ուղղաձիգ ցողուն, մուգ կանաչ, հակադիր դասավորված, կարճ կոթուններով, եռամաս, երբեմն հանգամաս տերևներ, ծաղկաբույսերում հավաքած ծաղիկներ, տափակ սերմեր, որոնք կենսունակությունը պահպանում են 5-7 տարի։ Արմատը ճյուղավորված է։ Ծաղկում է հուլիս-սեպտեմբեր ամիսներին, իսկ պտուղները օգոստոս-սեպտեմբեր ամիսներին։ Աճում է ջրառատ վայրերում, ճահճուտներում, աղբուտներում, խոնավ մարգագետիններում, գետեզրերին, բանջարանոցներում, ջրովի դաշտերում։ Մեր հանրապետությունում, գրեթե ամենուր։ Ցեղի «Բիդենս» անունը լատիներեն է, որը նշանակում է երկատամ, ելնելով այն բանից, որ սերմերն ունեն 2 սրածայր, ատամնավոր ելուներ, որոնց միջոցով կպչում են մարդկանց և կենդանիներին ու տարածվում։ Բույսը արտահայտված մեզոֆիլ է և ցրտադիմացկուն։ Պտղակալում է կանոնավոր։
Քիմիական բաղադրությունը
Ոչ լրիվ տվյալներով, կատվալեզվի մեջ հայտնաբերված են ֆլավոնոիդներ, կումարիններ (ումբելիֆերոն, սկոպոլետին), C վիտամին (60-70 մգ%), մոտ 50մգ % կարոտին, մինչև 4,5% դաբաղանյութեր, պիգմենտ, դառը նյութեր, լորձ, ամիններ, ալկալոիդների և եթերայուղի հետքեր, մանգան, իսկ պտուղներում՝ մինչև 11% ճարպայուղ։
Օգտակար հատկանիշները
Կատվալեզուն թույլ նեկտարատու է։ Նրա չեզոք և թթու քամուկները մետաքսը և բուրդը ներկում են տարբեր գույների՝ կրեմագույն, դարչնագույն։
Ծանոթագրություններ
Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Ասիայի բուսական աշխարհ
Ֆեդերիկո Ֆասիո
Ֆեդերիկո Ֆասիո (Federico Fazio, ), պրոֆեսիոնալ արգենտինացի ֆուտբոլիստ։ Ներկայումս հանդես է գալիս Ռոմայի և Արգենտինայի ազգային հավաքականի կազմում։ Խաղում է կենտրոնական պաշտպանի դիրքում ։
Սևիլյա
Պրոֆեսիոնալ ֆուտբոլիստի կարիերան Ֆասիոն սկսել է Արգենտինայի երկրորդ դիվիզիոնում հանդես եկող Ֆերո Կարիլ Օեստեում։ 2007 թվականի հունվարին նա տեղափոխվեց Սևիլյա ։ Մրցաշրջանի շարունակությունը արգենտինացին անցկացրեց Սևիլյա B-ի հետ՝ օգնելով թիմին տեղափոխվել Սեգունդա Դիվիզիոն ։
Իր դեբյուտը Սևիլյայի կազմում Ֆասիոն նշեց 2007 թվականի օգոստոսի 15-ին՝ Չեմպիոնների Լիգայի որակավորման երրորդ փուլի ԱԵԿ Աթենքի դեմ խաղում ։ Առաջին հանդիպումը Լա Լիգայում անցկացրեց օգոստոսի 25-ին՝ մեկնարկային կազմում խաղադաշտ դուրս գալով Խետաֆեի դեմ խաղում ։ Չեմպիոնների Լիգայում իր դեբյուտը նշեց սեպտեմբերի 19-ին՝ խմբային փուլի Արսենալի դեմ խաղում ։ Դեկտեմբերի 16-ին Ֆասիոն հեռացվեց խաղադաշտից Ռեալ Վալյադոլիդի դեմ խաղում՝ ստանալով երկրորդ դեղին քարտը հանդիպման 52-րդ րոպեին ։ Իր առաջին գոլը Սևիլյայի կազմում խփեց 2008 թվականի հունվարի 2-ին՝ Իսպանիայի գավաթի Դենիայի դեմ խաղում ։ Ապրիլի 25-ին արգենտինացին երկարաձգեց իր պայմանագիրը ակումբի հետ մինչև 2013 թվականը ։ Լա Լիգայում առաջին գոլը խփեց 2008 թվականի մայիսի 7-ին՝ դուբլ ձևակերպելով Ռասինգ Սանտանդերի դեմ խաղում  ։ 2007-08 մրցաշրջանում Ֆասիոն անցկացրեց 34 հանդիպում՝ դառնալով 4 գոլի հեղինակ ։
2010 թվականի մայիսի 13-ին Ֆասիոն գոլ խփեց Դեպորտիվո Լա Կորունյայի դեմ խաղում, իսկ հանդիպումն ավարտվեց 1-1 հաշվով ։ Մայիսի 19-ին Սևիլյան հաղթեց Իսպանիայի գավաթը՝ եզրափակչում պարտության մատնելով Ատլետիկո Մադրիդին, թեև Ֆասիոն խաղադաշտ դուրս չեկավ այս խաղում ։ Օգոստոսին նա մասնակցեց Իսպանիայի սուպերգավաթի Բարսելոնայի դեմ առաջին հանդիպմանը , սակայն Սևիլյան երկու խաղերի արդյունքում պարտվեց 5-3 հաշվով ։ 2012 թվականի հունվարի 21-ին արգենտինացին հեռացվեց խաղադաշտից Ռեալ Բետիսի դեմ խաղում՝ ստանալով երկրորդ դեղին քարտը հանդիպման 70-րդ րոպեին ։ 2011-12 մրցաշրջանում Ֆասիոն անցկացրեց 33 հանդիպում՝ դառնալով 1 գոլի հեղինակ ։
2012 թվականի նոյեմբերի 18-ին Ֆասիոն դուբլ ձևակերպեց Ռեալ Բետիսի դեմ խաղում ։ Նոյեմբերի 25-ին նա կարմիր քարտ ստացավ Ատլետիկո Մադրիդի դեմ հանդիպման 19-րդ րոպեին ։ 2013 թվականի հուլիսի 17-ին արգենտինացին երկարաձգեց իր պայմանագիրը Սևիլյայի հետ մինչև 2018 թվականը ։ Թիմի ավագի թևկապով Ֆասիոն առաջին անգամ խաղադաշտ դուրս եկավ 2013 թվականի դեկտեմբերի 15-ին՝ Ատլետիկ Բիլբաոյի դեմ խաղում ։ 2014 թվականի մայիսի 14-ին արգենտինացին մեկնարկային կազմում խաղադաշտ դուրս եկավ ՈՒԵՖԱ Եվրոպայի Լիգայի եզրափակչի Բենֆիկայի դեմ խաղում ՝ օգնելով իր թիմին հաղթել հետխաղյա 11-մետրանոցների հարվածաշարում և նվաճել գավաթը ։ Օգոստոսի 12-ին նա մասնակցեց ՈՒԵՖԱ Սուպեր գավաթի Ռեալ Մադրիդի դեմ հանդիպմանը, սակայն Սևիլյան պարտվեց 2-0 հաշվով ։ Ակումբի կազմում Ֆասիոն անցկացրեց 197 հանդիպում՝ դառնալով 15 գոլի հեղինակ։
Տոտենհեմ
2014 թվականի օգոստոսի 26-ին Ֆասիոն 4 տարվա պայմանագիր կնքեց Տոտենհեմ Հոտսպուրի հետ  ։ Ակումբը նրա համար վճարեց 8 միլիոն ֆունտ ստերլինգ   ։ Իր դեբյուտը նշեց սեպտեմբերի 18-ին՝ Եվրոպայի Լիգայի խմբային փուլի Պարտիզան Բելգրադի դեմ խաղում ։ Առաջին հանդիպումը Պրեմիեր Լիգայում Ֆասիոն անցկացրեց հոկտեմբերի 18-ին՝ Մանչեսթեր Սիթիի դեմ խաղում՝ այս խաղում ստանալով կարմիր քարտ  ։ Նոյեմբերի 6-ին՝ Եվրոպայի Լիգայի Աստերաս Տրիպոլիի դեմ խաղում արգենտինացին ստացավ իր 2-րդ կարմիր քարտը Տոտենհեմի կազմում  ։ 2015 թվականի մարտի 1-ին՝ Անգլիայի լիգայի գավաթի եզրափակչի Չելսիի դեմ խաղում նա մնաց պահեսայինների նստարանին, իսկ Տոտենհեմը պարտվեց 2-0 հաշվով ։ Ակումբի կազմում Ֆասիոն անցկացրեց 32 հանդիպում՝ դառնալով 1 գոլային փոխանցման հեղինակ  ։
2016 թվականի հունվարի 31-ին Ֆասիոն մինչև մրցաշրջանի ավարտը վարձավճարով վերադարձավ Սևիլյա   ։ Առաջին հանդիպումը վերադարձից հետո անցկացրեց փետրվարի 7-ին՝ թիմի մեկնարկային կազմում խաղադաշտ դուրս գալով Սելտա Վիգոյի դեմ խաղում և կարմիր քարտ ստանալով հանդիպման 25-րդ րոպեին  ։ Վարձավճարի ընթացքում Ֆասիոն անցկացրեց 6 հանդիպում ։
Ռոմա
2016 թվականի օգոստոսի 3-ին Ֆասիոն վարձավճարով տեղափոխվեց Ռոմա   ։ Իր դեբյուտը ակումբի կազմում նշեց օգոստոսի 17-ին՝ փոխարինելով Մուհամեդ Սալահին Չեմպիոնների Լիգայի որակավորման փլեյ-օֆֆ փուլի Պորտուի դեմ խաղում ։ Առաջին հանդիպումը Սերիա A-ում անցկացրեց օգոստոսի 20-ին՝ փոխարինելով Կոստաս Մանոլասին Ուդինեզեի դեմ խաղում  ։ Իր առաջին գոլը Ֆասիոն խփեց սեպտեմբերի 29-ին՝ Եվրոպայի Լիգայի խմբային փուլի Աստրա Ջուրջուի դեմ խաղում ։ Սերիա A-ում իր առաջին գոլը արգենտինացին խփեց 2017 թվականի փետրվարի 7-ին՝ Ֆիորենտինայի դեմ խաղում ։ 2016-17 մրցաշրջանում Ֆասիոն անցկացրեց 48 հանդիպում՝ դառնալով 4 գոլի և 1 գոլային փոխանցման հեղինակ ։
2017 թվականի հուլիսի 15-ին Ռոման գնեց Ֆասիոյի լրիվտրանսֆերը 3.2 միլիոն եվրոյի դիմաց   ։ Հոկտեմբերի 29-ին արգենտինացին երկարաձգեց ակումբի հետ պայմանագիրը մինչև 2020 թվականը    ։Դեկտեմբերի 16-ին նա խփեց Կալյարիի դեմ հանդիպման միակ գնդակը խաղի ավելացված 4-րդ րոպեին՝ 1-0 հաշվով հաղթանակ պարգևելով իր թիմին ։ 2017-18 մրցաշրջանում Ֆասիոն անցկացրեց 45 հանդիպում՝ դառնալով 2 գոլի և 2 գոլային փոխանցման հեղինակ, իսկ Ռոման հասավ Չեմպիոնների Լիգայի կիսաեզրափակիչ  , որտեղ սակայն 2 խաղերի արդյունքում պարտվեց Լիվերպուլին  ։
Միջազգային կարիերա
Ֆասիոն ներկայացրել է Արգենտինան երիտասարդական հավաքականներում։ Մինչև 20 տարեկանների հավաքականի հետ նա հաղթեց 2007 թվականի աշխարհի առաջնությունը ։ Հաջորդ տարի նա օգնեց Արգենտինայի հավաքականին նվաճել ոսկե մեդալ Պեկինի Օլիմպիական խաղերում ՝ անցկացնելով 2 հանդիպում որպես Նիկոլաս Պարեխայի և Էզեկիել Գարայի փոխարինող։
Արգենտինայի ազգային հավաքականում իր դեբյուտը Ֆասիոն նշեց 2011 թվականի հունիսի 1-ին՝ մեկնարկային կազմում խաղադաշտ դուրս գալով Նիգերիայի դեմ ընկերական խաղում ։ Իր առաջին գոլը հավաքականի կազմում խփեց 2017 թվականի հունիսի 13-ին՝ Սինգապուրի դեմ ընկերական խաղում  ։ 2018 թվականի հունիսին Ֆասիոն ընդգրկվեց Արգենտինայի՝ աշխարհի առաջնության համար վերջնական կազմում  ։ Նա մասնակցեց միայն 1 հանդիպման, իսկ Արգենտինան 1/8 եզրափակչում 4-3 հաշվով պարտվեց Ֆրանսիային  և դուրս մնաց առաջնությունից  ։
Ակումբային վիճակագրություն
2020 թվականի հունվարի 15-ի դրությամբ
Միջազգային վիճակագրություն
2018 թվականի ապրիլի 27-ի դրությամբ
Ակումբային
Սևիլյա B
Տոտենհեմ Հոտսպուր
Միջազգային
Արգենտինա Մ20
Արգենտինա Մ23
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Արգենտինացի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Ֆերո Կարիլ Օեստեի ֆուտբոլիստներ Կատեգորիա:Սևիլյայի ֆուտբոլիստներ Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:2008 թվականի Ամառային օլիմպիական խաղերի չեմպիոններ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Չելլե դի Սան Վիտո
Չելլե դի Սան Վիտո  (Celle di San Vito), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 58575 մարդ, բնակչության խտությունը կազմում է 99 մարդ/կմ²։ Զբաղեցնում է 594 կմ² մակերես։ Փոստային ինդեքս՝ 71040, 71042, հեռախոսային կոդ՝ +39 0885։
Կոմունայի հովանավորն է Սուրբ Կույս Մարիամը (Madonna di Ripalta [it]): Տոնը նշվում է օգոստոսի 13-ին։
Արտաքին հղումներ
Կատեգորիա:Իտալիայի բնակավայրեր
Սկրիպտոնիտ
Ադիլ Օրալբեկովիչ Ջալելով (, ավելի հայտնի Սկրիպտոնիտ (Скриптони́т) անվամբ), ղազախ ռեփեր և բիթմեյքեր, Gazgolder ընկերության անդամ։ Առաջին անգամ հանրությանը ներկայացել է 2014 թվականին «VBVVCTND» կատարմամբ, իսկ դրանից երկու տարի անց թողարկեց իր դեբյուտային ալբոմը՝ «Дом с нормальными явлениями» անվանմամբ, որն էլ 2015 թվականին արժանացավ տարվա լավագույն ռուսալեզու ալբոմ անվանակարգին։
Վաղ տարիներ
Ադիլ Ջալելովը ծնվել է 1990 թվականի հունիսի 3-ին Ղազաստանի Պավլադար քաղաքին մոտ գտնվող՝ Լենինական գյուղում ։ Երաժշտությամբ սկսել է զբաղվել դեռահասության տարիներին, տասնմեկ տարեկանում սկսել է հետաքրքրվել ռեփով, իսկ տասնհինգ տարեկանում սկսել է արդեն երգեր գրել ։ Երիտասարդ տարիներեին փոխել է իր ազգանունը՝ Ջալելովի ։
Առաջին հաջողություններ
2009 թվականին Սկրիպտոնինը իր ընկերոջ՝ Անուառոմի հետ համատեղ ստեղծեց մի խումբ, որը կոչվում էր «JILLZ»։ Հետագայում իրենց խմբին նաև ավելացավ Յուրա Դռոբիտկոն, Սայան Ժիմբաևը և ուրիշներ։ Մինչ Gazgolder լեյբլի հետ պայմանագիր կնքելը՝ նա հասցրել էր արդեն մեծ քանակի երկրպագուների բանակ ձեռք բերել ։ 2013 թվականին Սկրիպտոնինը Niman’- ի հետ համատեղ թողարկում է «VBVVCTND» երգի տեսահոլովակը )։ Այդ թողարկումից հետո նրանցով սկսեցին հետաքրքրվել ռուս պրոդյուսերները, ովքեր նրանց հրավիրեցին՝ Gazgolder լեյբլին միանալու ։ 2014 թվականի փետրվարի 27-ին հայտնի դարձավ, որ Սկրիպտոնինտը դարձել է այդ լեյբլի անդամ։ Հետագայում Սկրիպտոնինը հայտնեց, որ հենց 2014 թվականը նրա համար ամենահաջողակն էր։
2015 թվականին մասնակցություն ունեցավ Բաստայի ալբոմի ձայնագրմանը, որը կոչվում էր «Смоки Мо»։ «Космос» սինգլը iTunesում զբաղեցրեց առաջին 22 հորիզոնականներում և հայտնվեց «52015 թվականի 50 լավագույն երգեր»-ի ցուցակում ։ 2015 թվականին Սկրիպտոնինը նոմինացվել էր «Jagermeister Indie Awards» մրցանակաբաշխությանը, որի ժամանակ էլ նա դարձավ տարվա լավագույն ռեփ կատարող ։
2015 թվական։ «Дом с нормальными явлениями»
Սկրիպտոնիտի դեբյուտային «Дом с нормальными явлениями» ալբոմը թողարկվել է 2015 թվականի նոյեմբերի 24-ին և iTunesում զբաղեցրել է երկրորդ հորիզոնակը։ Ալբոմը հիթ-շքերթներում առաջ է անցել Oxxxymiron-ի «Горгород»-ից ։
«Стиль» երգի տեսահոլովակը «2015 թվականի լավագույն տեսահոլովակ» ցանկում զբաղեցրել է 5-րդ հորիզոնականը, իսկ երգը՝ հայտնվելով «2015 թվականի լավագույն 50 լավագույն երգեր» ցանկում, զբաղեցրել է 15-րդ հորիզոնականը ։ «Պարիր ինքդ» երգը այդ նույն թոփում զբաղեցրել է 3-րդ հորիզոնականը ։
2016 թվական։ Jillzay խումբ, GQ մրցանակաբաշխություն
Սկզբում պլանավորվում էր, որ Սկրիպտոնիտի երկրորդ ալբոմը պետք է թողարկվի էր հենց այն օրը, երբ թողարկվել էր նախորդը։ Հարցազրույցներից մեկում Սկրիպտոնիտը հայտնել էր, որ գալիք ալբոմը, որը կոչվում էր 3P (կարդացվում է ինչպես tripy), պետ է է թողարկվի 2016 թվականի հունվարին , բայց անհայտ պատճառներով ալբոմը այդպես էլ չթողարկվեց։ Հետագայում պարզվեց, որ Սկրիպտոնինտի երկրորդ դեբյուտային թողարկվելիք ալբոմը կոչվելու է «Օտել «էվերեստ»»։
2016 թվականի սեպտեմբերին ռուսական GQ ամսագիրը Սկրիպտոնիտին ճանաչեց «Տարվա հայտնություն»։
2016 թվականի հոկտեմբերի 29-ին «Jillzay» խումբը թողարկում է 18 երգից կազմված ալբոմ, որում մասնակցություն է ունենում նաև Սկրիպտոնիտը ։
2017—2018. «Праздник на улице 36», Zorski և «Уроборос» լեյբլներ
2017 թվականի մարտի 7-ին խումբը ներկայացրել է Open Season մինի ալբոմը ։
Երկրորդ ստուդիական ալբոմн ի վերջո ստացել է «Celebration on 36 Street» անվանումը։ Թողարկվել է 2017 թվականի մայիսի 24-ին։ Ալբոմի թողարկումից մի քանի ժամ առաջ լույս են տեսել «Outro» երգը և Սկրիպտոնիտի կրկնակի «Вечеринка» / Jillzay — «Бар „2 лесбухи“» տեսահոլովակը ։ Ալբոմի շնորհանդեսը տեղի է ունեցել 2017 թվականի մայիսի 26-ին Սանկտ Պետերբուրգի A2 ակումբում, որի ժամանակ Ադիլը հայտարարել է, որ նոր ալբոմի թողարկումը, որն այլ անուն էր ունենալու, այնուամենայնիվ կայանալու է 2017 թվականի աշնանը։ «L’Officiel»-ի գլխավոր խմբագիր Քսենիա Սոբչակի հետ հարցազրույցում նա պարզաբանել է, որ «Улица 36» վերնագրով ալբոմը, որն արմատապես տարբերվում է նախորդներից և նվիրված է կատարողի անձնական խնդիրներին, կրկնակի է լինելու։
Շուտով հայտնի է դարձել, որ Jillzay խումբը փակվել է, և դրա փոխարեն ստեղծվել է Zorski երաժշտական լեյբլը, որում ընդգրկված են 104 կատարողներ (Յուրի Դրոբիտկո), Truwer (Սայան Ժիմբաև) և Benz (Ալտինբեկ Մերկանով)։ Սեպտեմբերին 104 արվեստագետները և Truwer-ը ներկայացրել են իրենց համատեղ «Сафари» անհատական ալբոմը, որում Սկրիպտոնիտը հանդես է եկել ոչ միայն որպես հյուր, այլ նաև որպես գործադիր պրոդյուսեր ։
2017 թվականի դեկտեմբերի 16-ին Սկրիպտոնիտը թողարկել է 3-րդ աշխատանքը՝ կրկնակի կոնցեպտուալ ալբոմ՝ «Уроборос: Улица 36» և «Уроборос: Зеркала» : Սկավառակի անվանումը վերաբերում է առասպելական արարածին՝ ուրոբորոսին։ Газета.Ru-ին տված հարցազրույցում Ադիլ Ջալելովն ինքը բացատրել է, թե ինչու է ալբոմն այդպիսի անվանում ունեցել. «… Ես հասկացա, որ դա ինձ շատ հարազատ պատկեր է՝ զուգորդված իմ թվերի նշանակության հետ՝ 36: Գումարած ինքն իրեն ուտող օձի պատկերը՝ ինքնաոչնչացման միջոցով ինքնակատարելագործման սկզբունքը, բոլոր կողմերից ինձ շատ մոտ են» ։ Սկավառակի ցուցադրումը անցկացվել է հենց այդ նույն օրը Սանկտ Պետերբուրգի А2 ակումբում։ Թողարկման օրը Ջալելովն իր Instagram-յան թողարկման ժամանակ ասել է, որ իր համար ռեփը որպես ժանր վերացել է, ինչի կապակցությամբ ինքը ընդմիջում է վերցնում ստեղծագործական ոլորտում՝ պլանավորելով 2-3 տարի չթողարկել անհատական մեծ ռելիզներ ։
2018 թվականից ներկա։ Gruppa Skryptonite, Musica36, «2004»
2018 թվականի օգոստոսի 9-ին Ադիլը թողարկել է Gruppa Skryptonite նոր երաժշտական նախագծի «առաջին պատմությունը», որը կոչվել է «Глупые и ненужные» : Հատկանշական է, որ թրեքի հոլովակը թողարկվել է ոչ թե «Գազգոլդերա» ալիքում, այլ խմբի սեփական ալիքում ։
2019 թվականին Musica36-ն ստեղծվել է Սկրիպտոնիտի, 104, Truwer և Dose կողմից ։ Փետրվար-մարտ ամիսներին այս ապրանքանիշի ներքո թողարկվել է հինգ սինգլ՝ «В аду сегодня жарко» (104, Dose, Скриптонит) , «Ликёрная ванна» (Dose)  , «Podruga» (Gruppa Skryptonite)   , «Sinsemilla» (104, Скриптонит, Ուանդեր Ֆիլ, Rigos)  , «Танцевала» (Dose, Andy Panda) : «Podruga» երգի համար նկարահանվել է տեսահոլովակ։
Մարտի 21-ին YouTube-ի Gruppa Skryptonite ալիքում լույս տեսավ «Podruga» երգի կենդանի կատարումը, իսկ մարտի 31-ին և ապրիլի 1-ին` համապատասխանաբար «Priton» և «Suka tashit nas na dno» («Дом с нормальными явлениями» ալբոմում թողարկված երգերի այլ տարբերակներ) ։
2019 թվականի ապրիլի 5-ին թողարկվել է Gruppa Skryptonite-ի Solitude դեբյուտային մինի ալբոմը ։ Սկավառակը ներառել է 6 երգ՝ ներառյալ նախկինում թողարկված «Glupye I Nenuzhnye» և «Podruga» սինգլները  ։
Հունիսի 28-ին Սկրիպտոնիտը թողարկել է «Frozen» մաքսիմ-սինգլը, որը ներառում էր Andy Panda-ի հետ համատեղ երգ՝ «Замёрз», ինչպես նաև անհատական «Погрейся» երգը ։
2019 թվականի դեկտեմբերի 24-ին Սկրիպտոնիտը թողարկել է իր չորրորդ ստուդիական «2004» ալբոմը, որին մասնակցել են Andy Panda-ն, 104-ը, Truwer-ը, MDee-ն և Ռայդը։
2020 թվականի նոյեմբերի 13-ին Սկրիպտոնիտը և Niman-ը համատեղ թողարկել են «PVL is Back» EP-ն։ Այն ներառել է երգիչներին բնորոշ ոճով ձայնագրված 4 թրեք։ Մինի ալբոմի բառերը վերաբերել են թմրանյութերի, հարստության, աղջիկների հետ հարաբերությունների, թշնամիների հետ կապված խնդիրների և օրենքի թեմաներին։
Երաժշտական ոճ և արձագանքներ
Սկրիպտոնիտը իր աշխատանքը դիտարկում է որպես «ղազախական ռեփ» և հավանություն չի տալիս նրանց, ովքեր իրեն ռուսական ռեփ» կատարող «ռուս կատարող» են անվանում։ Նրա առաջին տեքստերը նվիրված են եղել երեխաների խնդիրներին և դպրոցին, ապա սկսվել է այսպես կոչված «ռեփ ռեփի մասին» կարճ ժամանակահատվածը, և նա սկսել է արդիական թեմաներ բարձրաձայնել 2010-ականների սկզբին ։ Իր երգերում, ի տարբերություն ռուսախոս այլ ռեփերների, որոնք փորձ են արել «խորքային» բառերի վրա, Սկրիպտոնիտը կենտրոնացել է երաժշտական բաղադրիչի վրա, որը հաճախ արել է անձամբ ։ Յուրօրինակ արտասանությունը, որը կատակով կոչվում է «Ելցինի ֆլոու» և «կիսահարբած» ձայնը եզակի հնչողություն են հաղորդել նրա դեբյուտային ալբոմին ։ Որպեսզի խուսափի ուրիշների ազդեցությունից, Սկրիպտոնիտը գործնականում չի լսում ռուսերեն երգեր, ներառյալ այլ ռեփ կատարողների գործեր ։
Անձնական կյանք
Երգիչը նախընտրում է չխոսել իր անձնական կյանքի մասին և երբեք իր ընտանիքի լուսանկարները չի հրապարակում սոցիալական ցանցերում։ Այնուամենայնիվ, 2017 թվականին ապրիլին Բաստայի «Сансара» երգի տեսահոլովակում հեռուստադիտողները տեսան Սկրիպտոնիտի լուսանկարը՝ գրկին նորածին։ Ավելի ուշ ռեփերը հաստատեց, որ 2016 թվականի հունվարի 19-ին որդի է ունեցել, որին անվանակոչել են Լուչի (երգչի մոր պատվին)։ Նորածնի մայրը պարուհի և պարուսույց Նիգորա Աբդիգանիևան է, որի հետ Ադիլը ծանոթացել էր հայտնի դառնալուց շատ առաջ և մի քանի տարի հարաբերությունների մեջ էր։ Երգիչը երբեք իր ընտրյալին չի ներկայացրել հանրությանը, բայց նրան կարելի է տեսնել Սկրիպտոնիտի Կանաչ թատրոն տեսահրավերում ։
Յուրի Դուդի հետ հարցազրույցում ռեփերն ասել է, որ ժառանգի լույս աշխարհ գալուց հետո նա իր ընտանիքը Ղազախստանից տեղափոխել է Մոսկվա։ Սակայն որոշ ժամանակ անց աղջիկը որոշել է փոքրիկի հետ վերադառնալ հայրենի Շիմկենտ և կրկին սկսել է աշխատել պարային ստուդիայում։ Ռեփերը բազմիցս նշել է, որ շատ է աշխատում, այդ պատճառով էլ նա հազվադեպ է հայրենիք գնում ու տեսնում որդուն, որին շատ է կարոտում։
Արտաքին հղումներ
Կատեգորիա:Ղազախ երգիչներ Կատեգորիա:Հիփ հոփ երաժիշտներ
Ագիդել
Ագիդել, քաղաք (1991 թվականից) Բաշկորտոստանում։ Տեղակայված է Նեֆտեկամսկ քաղաքից 45 կմ հեռավորության վրա՝ Բելայա և Կամա գետերի միախառնման վայրի մոտ։ Բնակավայրը կոչվել է Բելայա գետի բաշկիրերեն անունով (Ակ-Իդել - «Սպիտակ գետ»)։
Պատմություն
1990 թվականին կանաչների ճնշման ներքո ատոմակայանի շինարարությունը դադարեցվեց, ինչի պատճառով տեղի բնակիչներից շատերը կորցրին իրենց աշխատանքը։ 1993 թվականի սեպտեմբերի 2-ին ընդունվեց Բաշկորտոստանի Գերագույն խորհրդի նախագահության № 6-2/408 հրամանագիրը «Ագիդել քաղաքում աշխատատեղերի բացումը խրախուսելու միջոցների մասին», ինչը թույլ տվեց ապահովել քաղաքի կենսունակությունը ։
2011 թվականի վերջին Բաշկորտոստանի նախագահ Ռուստեմ Խամիտովի արած հայտարարության համաձայն ՝ նախատեսվում էր մինչ «2014 թվական»ը քաղաքում կառուցել բազմադիսցիպլին արդյունաբերական պարկ։ Նախագիծը, որում ներառված էր նաև գետային նավահանգստի վերակառուցումը, նպատակ ուներ նոր թափ հաղորդել քաղաքի զարգացմանը։
Բնակչություն
2010 թվականին անցկացված Համառուսաստանյան մարդահամարի տվյալներով՝ Ագիդել քաղաքի բնակչության 53,6 %-ը թաթարներ են, 22,2 %-ը՝ բաշկիրներ, 16,2 %-ը՝ ռուսներ, 4,3 %-ը՝ մարիներ, 1,5 %-ը՝ ուդմուրտներ, 2,2 %-ը՝ այլ ազգերի ներկայացուցիչներ ։
Կրթություն
Քաղաքում գործում են № 1, 2 միջնակարգ դպրոցները, գիմնազիա, ինչպես նաև Ուֆայի վառելիքային-էներգետիկ քոլեջի մասնաճյուղն ու «Պրոֆեսիոնալ լիցեյ № 146» գիտակրթական կազմակերպությունը։
Տրանսպորտ
Ագիդել քաղաքից 100 կմ հեռավորության վրա գտնվում է Գորկիի երկաթգծի Յանաուլ երկաթուղային կայարանը, որ տեղակայված է Մոսկվա-Եկատերինբուրգ երկաթուղու վրա։ Ագիդելին ամենամոտ տեղակայված երկաթուղային կայարանը գտնվում է Նեֆտեկամսկում (շուրջ 50 կմ) ։ Ագիդելում կա գերատեսչական կայարան, որը ուղևորների չի սպասարկում։
Քաղաքի հարավային կողմում՝ 20 կմ հեռավորության վրա, անցնում է տեխնիկական III կատեգորիայի ասֆալտապատ ավտոճանապարհ, որ բնակավայրը կապում է Ուֆայի, Իժևսկի, Կազանի, Պերմի ու Եկատերինբուրգի հետ։
Գործում է նավահանգիտ, որ Բելայա և Կամա գետերով ելք ունի դեպի Կասպից, Սև և Բալթիկ ծովեր։ Այն կարող է ընդունել մինչև 5000 տոննա ջրատարողությամբ «գետ-ծով» տիպի նավեր։
Արտաքին հղումներ
Կատեգորիա:Բաշկորտոստանի բնակավայրեր Կատեգորիա:Ռուսաստանի քաղաքներ Կատեգորիա:1980 թվականին հիմնադրված բնակավայրեր
Ձոնիկ
Ձոնիկ, հայկական արական անուն։ Առաջացել է հայերեն ձոն՝ «նվեր» բառից։ Նորակերտ և անսովոր անուն է ։
Ծանոթագրություններ
Կատեգորիա:Հայկական արական անձնանուններ
Որդի
Որդի, տղա/տղամարդ իր ծնողների նկատմամբ։
Որդիների նկատմամբ սոցիալական հարցեր
Մի շարք մինչարդյունաբերական հասարակություններում և ագրարային տնտեսությամբ մի քանի ժամանակակից երկրներում որդիները ավելի մեծ նշանակություն են ունեցել և մինչ այժմ ունեն, քան դստրերը, քանի որ տղամարդիկ այդտեղ ավելի բարձր սոցիալական կարգավիճակ ունեն, որովհետև նրանք ֆիզիկապես ավելի ուժեղ են և կատարում են գյուղատնտեսության խնդիրներն ավելի արդյունավետ։
Չինաստանում՝ բնակչության արագ աճի վերացման համար, գործում է «Մեկ երեխայի քաղաքականությունը»։ Ծննդյան պաշտոնական հաշվետվությունները ցույց են տվել տղամարդկանց ծնելիության աճ։ Դա պայմանավորված էր մի շարք ֆակտորներով, այդ թվում, ըստ սեռի ընտրանքային աբորտների և ծնված աղջիկների հաշվետվությունները թաքցնելու ապօրինի պրակտիկաներով ։
Որոշ մշակույթներում ավագ որդին հատուկ արտոնություններ ունի։ Օրինակ, աստվածաշնչյան ժամանակներում արական սեռի առաջնեկը կտակել է իր հոր ունեցվածքի մեծ մասը․ «Ծնողները ավելի հավանական է, որ ապրեն իրենց ավագ երեխայի հետ, եթե նրանց ավագ երեխան որդի է» և «ծնողները ավելի հավանական է ապրեն իրենց ավագ որդու հետ, նույնիսկ եթե նա ավագ երեխա չէ» ։